text: Tjúkkar bøkur við nógvum søgum
text: #000000
text: Niðanfyri finnur tú fimm ymisk søgu- og ævintýrasøvn til børn - og sjálvandi eisini vaksin.
text: #000002
text: Tólv myndabókaklassikarar eftir Jan Lööf frá 1966 til 2008 eru savnaðir í hesum stórfingna søgusavni. Millum annað Søgan um blóðreyða súreplið, Ketturnar hjá Matildu og Abbi er sjórænari. Ritverkið hjá Jan Lööf er í einum klassa fyri seg. Í meira enn 50 ár hevur eydnast honum at finna fram til tað heilt serliga í myndum og frásøgutóna, sum fangar lesaran.
text: #000003
text: Í Ævintýrabókini eru 25 av teimum allarbestu, klassisku ævintýrunum. Her eru bæði tey meira kendu, so sum Snjóhvíta, Hans og Greta og Teir tríggir Bukkarnir Brúsi saman við teimum minni kendu, so sum Prinsessan á glasfjallinum og Drongurin, sum vildi læra ræðsluna at kenna. Øll ævintýrini hevur Peter Madsen endursagt í síni fullu longd og lætthent latið í ein nýggjan máltóna. Bókin er so dyggiliga myndprýdd við ikki færri enn 175 tekningum, sum rithøvundurin hevur teknað.
text: #000004
text: Les eisini: Hvat nú um eg fann eina beinagrind?
text: #000005
text: Bestu ævintýrini hjá H. C. Andersen
text: #000006
text: Pettson og Findus á ævintýraferð
text: #000008
text: Í hesari savnsútgávuni eru fimm væl umtóktar søgur. Harafturat fert tú at læra meira um, hvørjir Pettson og Findus í veruleikanum eru, og so eru stuttlig ítriv. Eisini eru skitsur av tekningunum í bókini, so tú sært, hvussu myndirnar taka skap. Akkurát tað rætta til tey, ið eru forvitin at vita meira um heimin hjá Pettsoni og Findusi – og framúr gáva til allar Pettsonfjepparar, ið aldrin fáa nóg mikið av sniflum og Findusi og øðrum stuttligum verum.
text: #000009
text: Les eisini: Granntræið - eitt serligt jólaminni
text: #000010
text: Grimm - grumm ævintýr søgd umaftur fyri gomlum og ungum
text: #000011
text: Nakrar søgur eru so ræðuligar, at tær eiga næstan ikki at verða fortaldar. Rithøvundarnir Kenneth Bøgh Andersen og Benni Bødker hava umskrivað tíggju tær bestu og ræðuligastu søgurnar hjá Grimm brøðrunum, so vit sleppa heilt inn í frásagnirnar og langt inn í tann vandamikla heimin, sum einaferð var til. Gleð teg til eitt savn av góðum søgum, sum um somu tíð eru bæði gamlar og nýggjar. Millum annað Hans og Greta, Rapunsel, Gentan við ongum hondum og Lítla Reyðhetta.
text: #000012
text: "Einaferð var tað ...". Soleiðis byrja mong av teimum ótrúligu ævintýrunum, sum vit øll kenna og dáma. Í hesi bókini hava finnur tú 32 av teimum allarbestu – og tey eru endursøgd soleiðis, at tey taka 5 minuttir at lesa fyri teimum smáu. Tey rigga væl sum songarlesnaður ella til eina stutta hugnaløtu nær sum helst á degnum.
text: #000013
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000014
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000015
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000016